b'\n_START_ARTICLE_\nSuleiman II\n_START_PARAGRAPH_\nSuleiman II (osmansk tyrkisk: \xd8\xb3\xd9\x84\xd9\x8a\xd9\x85\xd8\xa7\xd9\x86 \xd8\xab\xd8\xa7\xd9\x86\xd9\x89 S\xc3\xbcleym\xc4\x81n-i s\xc4\x81n\xc4\xab, f\xc3\xb8dt 15. april 1642 i Konstantinopel, d\xc3\xb8d 1691 i Edirne) var sultan i Det osmanske rike fra 1687 til 1691.\n_START_SECTION_\nBakgrunn\n_START_PARAGRAPH_\nSuleiman var en s\xc3\xb8nn av sultan \xc4\xb0brahim. Hans mor var en serbisk kvinne som opprinnelig het Katarina, men ble kjent som Saliha Dila\xc5\x9fub Sultan.\n_START_SECTION_\nSultan\n_START_PARAGRAPH_\nHan etterfulgte sin eldre bror Mehmed IV etter at han var blitt avsatt fra tronen. Det var etter at han hadde tilbragt s\xc3\xa5 godt som hele sitt liv i en kafes (bur) som var et luksuri\xc3\xb8st fengsel i Topkapipalasset i hovedstaden for prinser i blodslinje til tronen. Det var til for \xc3\xa5 forhindre at noen nede i arvelinjen skulle kunne organisere noen oppstand for \xc3\xa5 kunne gripe makten._NEWLINE_Da delegasjonen kom for \xc3\xa5 erkl\xc3\xa6re at han var den neste sultanen, trodde han at de kom for \xc3\xa5 drepe ham. De m\xc3\xa5tte overtale ham lenge f\xc3\xb8r han godtok \xc3\xa5 komme ut for \xc3\xa5 motta \xc3\xa6ren. _NEWLINE_Han var i store og hele udugelig som politiker. Han henvendte seg i sitt rikes trengselstider i 1680-\xc3\xa5rene til stormogul Aurangzeb om milit\xc3\xa6rhjelp i en trengt situasjon, men Aurangzeb ignorerte dette idet han selv var opptatt med krigf\xc3\xb8ring i Deccan._NEWLINE_Suleiman II fattet imidlertid den kloke beslutning \xc3\xa5 utnevne den kompetente Ahmed Faizil K\xc3\xb6pr\xc3\xbcl\xc3\xbc til storvesir. Denne klarte \xc3\xa5 bremse \xc3\x98sterrikes erobring og dessuten \xc3\xa5 kvele et oppr\xc3\xb8r i Bulgaria, noe som gjorde S\xc3\xbcleimans korte regjeringsperiode noenlunde fremgangsrik. At bladet syntes \xc3\xa5 vende seg til osmanenes gunst skyldtes imidlertid ikke bare en dyktigere forvaltning, men vel sp meget at Det hellige romerske rike ble milit\xc3\xa6rt bundet opp i Den pfalziske arvef\xc3\xb8lgekrig som br\xc3\xb8t ut i 1688 og skulle p\xc3\xa5g\xc3\xa5 helt til 1697. _NEWLINE_K\xc3\xb6pr\xc3\xbcl\xc3\xbc d\xc3\xb8de i slaget ved Szlankamen i 1690 og sultanen ett \xc3\xa5r senere, den 23. juni 1691, i Edirne.'